.cat

.cat er et generisk toppnivådomene på Internett. Dets formål er å fremme katalansk språk og kultur. Det ble godkjent i september 2005.

Historie
Før .cat ble tilgjengelig ble, på grunn motvilje blant katalanske institusjoner, selskaper og personer til å bruke .es-domener til sine nettsider, benyttet andre alternativer. Et eksempel på dette er nettstedet til byen Girona i Catalonia, som bruker et .gi-domene (https://web.archive.org/web/20040317163605/http://www2.ajuntament.gi/), til tross for at .gi er Gibraltars nasjonale toppnivådomene.

For å løse dette problemet ble .cat i september 2005 godkjent, med siktemål å betjene behovet til det katalanske språklige og kulturelle fellesskap på Internett. Dette fellesskapet utgjøres av de som bruker katalansk språk til sin kommunikasjon online, og/eller fremmer forskjellige aspekter ved katalansk kultur online. 

Den innledende registreringsperioden varte fra 13. februar 2006 til 21. april 2006.  Registrering var åpen for alle fra og med 23. april 2006.

Restriksjoner
.cat-domenet er ikke territorielt, men gjelder hele det katalanskspråklige fellesskap, enten det er basert i Catalonia eller ikke. For å bli tildelt et .cat-domene må en tilhøre det katalanske språk- og kulturfellesskap på Internett.  En person, organisasjon eller et selskap anses å ha tilhørighet hvis de:

 Allerede har innhold på katalansk publisert online. 
 Har tilgang til en spesiell kode (noen ganger kalt ENS), som ble gitt ut under promotering eller etter avtale med enkelte institusjoner. 
 Utvikler aktiviteter (uansett språk) for å fremme katalansk kultur og språk.
 Er godkjent av 3 personer eller 1 institusjon som allerede bruker et .cat-domenenavn.

Referanser og noter

Eksterne lenker
 Informasjon og registreringsprosess
 Associació puntCAT
 Cultural diversity in cyberspace: The Catalan campaign to win the new .cat top level domain

C a
Cat

sv:Toppdomän#Generiska toppdomäner